
REPUBLIKA HRVATSKA
Općinski prekršajni sud u Splitu				        Broj: Pp-8115/2026-6
Split, Domovinskog rata 4

U  I M E  R E P U B L I K E  H R V A T S K E
	P R E S U D A 


	Općinski prekršajni sud u Splitu, po sutkinji Katici Rakigjija-Basić, uz sudjelovanje zapisničara Domagoja Kalpića, u prekršajnom postupku protiv okrivljenika Miha Frančeski zbog prekršaja iz čl.17.Zakona o prekršajima protiv javnog reda i mira (Narodne Novine RH 41/77, 52/87, 47/89, 55/89, 05/90, 30/90, 47/90, 29/94, 114/22 i 47/23), okrivljenog po optužnom prijedlogu Ministarstva unutarnjih poslova, PU Splitsko-Dalmatinske, II Policijske postaje Split Klasa: 211-07/25-5/15146 od 17. lipnja 2026., nakon provedenog žurnog postupka dana 6. srpnja 2026.,

p r e s u d i o  j e
						 
[bookmark: _GoBack]	Okrivljenik: Miho Frančeski, OIB: 97990717072, sin Željka, rođen 30. rujna 1992. u mjestu Split, s prebivalištem u Splitu, ulica Škrape 54, državljanin RH, SSS, nezaposlen, uzdržavan od oca i majke, lošeg imovnog stanja, prekršajno osuđivan,			  
k r i v    j e 

	I.što je 16. lipnja 2026. u 23,45 sati u Splitu, u ulici Škrape 54 vrijeđao i omalovažavao policijske službenike u okviru obavljanja njihove službene dužnosti tako što je službenike Jedinice specijalne i interventne policije PU Splitsko-Dalmatinske Milana Čaglja, Nenada Žuru, Ivana Poklečkog, Roka Bilića i Svetu Bekavca vrijeđao riječima: "pandurske pičke, mater vam jebem, ajdete ća",

čime je počinio prekršaj iz čl.17.Zakona o prekršajima protiv javnog reda i mira

pa mu se radi toga na temelju cit.propisa 
	
i z r i č e 

NOVČANA KAZNA U IZNOSU OD 700,00 eura (sedamsto eura).

II.Na temelju čl.40. PZ-a vrijeme koje je okrivljenik bio uhićen u vezi s prekršajem od dana 17. lipnja 2026. u 13,00 sati do 17. lipnja 2026. u 14,15 sati uračunava se u izrečenu kaznu u visini od 39,82 eura pa je okrivljenik dužan platiti novčanu kaznu u iznosu od 660,18 eura.

III.Na temelju čl.33.st.11. Prekršajnog zakona dalje: PZ (Narodne novine RH 107/07, 39/13, 157/13, 110/15, 70/17, 118/18 i 114/22) izrečenu novčanu kaznu okrivljenik je dužan uplatiti u korist Republike Hrvatske, u roku od 30 dana po pravomoćnosti ove presude. 

III.Na temelju čl.183.st.2. PZ-a okrivljenik se upozorava da ako u roku koji mu je određen za plaćanje novčane kazne uplati dvije trećine izrečene novčane kazne smatrat će se da je novčana kazna u cijelosti uplaćena (čl.152.st.3. PZ-a). 

IV.Na temelju čl.139.st.3. u vezi sa čl.138.st.3. PZ-a okrivljenik je dužan uplatiti troškove postupka u iznosu od 30,00 eura (trideset eura) u korist Republike Hrvatske, u roku od 30 dana po pravomoćnosti ove presude, a pod prijetnjom prisilne naplate.

					Obrazloženje

	1.Uvodno označenim optužnim prijedlogom okrivljen je Miho Frančeski zbog prekršaja opisanog kao u izreci.

	2.Okrivljenik je izjavio da je kritične prigode bio u deliriju, te tijekom njegovog savladavanja od strane policijskih službenika moguće je da je izišlo iz njegovih usta riječi policijskim službenicima: pandurske pičke, mater vam jebem, ajde te ča..." Svjestan je da to nije u redu, čak i sumnja da je navedeno izgovorio iz razloga što nije tako odgojen. Krenulo je od toga što mu je prethodna djevojka umrla, pa joj je zapalio svijeću, a ova druga je napravila scenu, uzeo je drogu crack, zamračilo mu se pred očima, sve se to događalo u kući.

	3.U dokaznom postupku pregledane su službene zabilješke II. PP Split od 17. lipnja 2026. u neizdvojenom djelu, zapisnik o ispitivanju svjedoka Nenada Žure, Ivana Poklečkog, Sveta Bekavca, Marina Čaglija i Roka Bilića.

	4.Na temelju rezultata ovako provedenog prekršajnog postupka, analizirajući obranu okrivljenika, te savjesnom prosudbom svih izvedenih dokaza, svakog pojedinačno i u njihovoj uzajamnoj svezi, utvrđeno je da je okrivljenik počinio djelo prekršaja činjenično opisano i pravno kvalificirano kao u izreci presude.

	5.Okrivljenik se u bitnome branio da dopušta mogućnost da su tijekom policijskog postupanja od strane njega policijskim službenicima bile izgovorene inkriminirane riječi, što je svjestan da nije u redu.

	6.Iz zapisnika o ispitivanju svjedoka policijskih službenika zakonito ispitanih u II Policijskoj postaji Split utvrđeno je da su policijski službenici Jediniec specijalne i interventne policije PU Splitsko-Dalmatinske i to Milan Čagalj, Nenad Žuro, Ivan Poklečki, Roko Bilić i Sveto Bekavac postupali spram okrivljenika na adresi u Splitu, Šrakpe 54 kojim povodom ih je vrijeđao riječima: "pandurske pičke, mater vam jebem, ajdete ća".

	7.Dakle, iz zapisnika o ispitivanju svjedoka utvrđen je učin prekršaja od strane okrivljenika, na kojim zapisnicima sud temelji odluku.

8.Navedene materijalne dokaze sud je cijenio vjerodostojnima, a niti je okrivljenik tijekom postupka izričito osporio učin prekršaja, pa je sud na temelju provedenog dokaznog postupka sukladno odredbi čl.88.st.2.PZ-a slobodno ocijenio provedene dokaze i utvrdio učin prekršaja i prekršajnu odgovornost okrivljenika.

9.Riječi za koje se okrivljenik tereti optužnim prijedlogom i za koje je proglašen krivim "pandurske pičke, mater vam jebem, ajdete ća", u svojoj naravi predstavljaju vrijeđanje i omalovažavanje, a što je neupitno bilo vrijeđanje u vezi s vršenjem službe policijskih službenika Jedinice specijalne i interventne policije PU Splitsko-Dalmatinske.

	10.Člankom 17. Zakona o prekršajima protiv javnog reda i mira propisano je da će se novčanom kaznom u iznosu od 700 do 4.000,00 eura ili kaznom zatvora do 30 dana kazniti tko omalovažava ili vrijeđa državne organe odnosno službene osobe prilikom vršenja ili u vezi s vršenjem službe ili njihova zakonita naređenja.

	11.Na kraju dokaznog postupka pregledana je prekršajna evidencija za okrivljenika iz koje je je utvrđeno da je prekršajno osuđivana osoba i to:

	- Presudom Općinskog prekršajnog suda u Splitu br. Pp-14450/2023 pravomoćnom 5. svibnja 2024. zbog prekršaja iz čl.54.st.3. Zakona o suzbijanju zlouporabe droga,
	- Presudom Općinskog prekršajnog suda u Splitu br. Pp-2839/2024 pravomoćnom 4. srpnja 2024. zbog prekršaja iz čl.54.st.3. Zakona o suzbijanju zlouporabe droga,
- Presudom Općinskog prekršajnog suda u Splitu br. Pp-3413/2024 pravomoćnom 9. listopada 2024. zbog prekršaja iz čl.6. Zakona o prekršajima protiv javnog reda i mira i dr.

	12.Prilikom odlučivanja o prekršajnoj sankciji i njenoj individualizaciji sud je imao na umu odredbu čl.36.st.2. PZ-a pa mu je kao otegotna okolnost cijenjeno je prekršajno osuđivan, dok olakotne okolnosti koje bi bitnije utjecale na drugačiju odluku sud nije pronašao. Radi toga mu je izrečena novčana kazna kao u izreci, smatrajući je primjerenom težini djela i stupnju krivnje okrivljenika, te da se njome može postići svrha prekršajnog kažnjavanja novčanom kaznom u cilju izražavanja društvenog prijekora zbog počinjenog prekršaja i to u smislu kako specijalne, tako i generalne prevencije, također vodeći računa i o njegovom imovinskom stanju.

	13.Kako je okrivljenik tijekom ovog postupka uhićen uz izvješće o uhićenju to mu je navedeno oduzimanje slobode u svezi sa prekršajem sukladno čl.40. PZ-a uračunato kao 39,82 eura novčane kazne.

14.U izreci je upozoren temeljem čl.183.st.2. PZ-a za slučaj plaćanja novčane kazne u roku koji mu je određen za plaćanje novčane kazne.

	15.Odluka o troškovima postupka temelji se na cit.odredbi zakona, a odnosi se na paušalni iznos troškova prilikom čijeg određivanja je sud vodio računa o trajanju i složenosti postupka, te imovinskim prilikama okrivljenika. 

	16.U suglasju sa svim iznijetim valjalo je presuditi kao u izreci.

Split, 6. srpnja 2026.
Zapisničar									Sutkinja
Domagoj Kalpić		   			       	      Katica Rakigjija-Basić

   	POUKA O PRAVU NA ŽALBU
	Protiv ove presude okrivljenici i tužitelj mogu podnijeti žalbu u roku od 8 dana od dana dostave prijepisa odluke Visokom Prekršajnom sudu u Zagrebu, a putem ovog Prekršajnog suda u 2 istovjetna primjerka, bez pristojbe.
	Na temelju čl.138.st.2.toč.3.c PZ-a troškovi prekršajnog postupka obuhvaćaju i paušalni iznos troška prekršajnog postupka drugostupanjskog suda kada donosi odluku kojom je pravomoćno utvrđena prekršajna odgovornost okrivljenika, ako je odlučivao o redovnom pravnom lijeku, a koji troškovi će se u slučaju žalbe odmjeriti u paušalnom iznosu u rasponu od 13,27 do 663,61 eura sukladno Rješenju o određivanju paušalnog iznosa za troškove prekršajnog postupka (Narodne novine RH 18/13).

	Dostaviti: okrivljeniku, tužitelju, u spis.

